Iluminismul, „Epoca Luminilor” sau „Epoca Rațiunii”, a fost o mișcare de tip intelectual, filosofic, ideologic și cultural cu scop în „iluminarea” maselor și crearea unei societăți raționale. Iluminismul, rezultat al Umanismului Renașterii, este un răspuns, împotriva barocului, care încearcă eliminarea dogmelor religioase și „luminarea” maselor pe baza experienței proprii, acesta acceptând doar adevărul demonstrat prin observații și experimente. Mișcarea și revoluția iluministă au loc în perioada dintre secolele XVII-XIX, aceasta având loc în țările Europei și ale Americii de Nord și ale Americii de Sud.

Iluminismul folosindu-se de o perspectivă critică, cât și sistematică, atacă bazele absolutismului în viața politică, cat și pe cele ale dogmatismului din știință și religie. Doua idei importante care sunt asociate cu iluminismul sunt: raționalismul, o doctrină filosofică care susține faptul ca adevărul trebuie să fie aflat și verificat cu ajutorul rațiunii și nu pe baza credinței sau a dogmelor religioase, și deismul, o orientare filosofică-religioasă a secolelor XVII-XVIII, care neagă influentele lui Dumnezeu în viața naturii și a societății.

Ideile Iluminismului vor apărea și în Țările Române către sfârșitul secolului al XVIII-lea. Acesta apărând cu ajutorul filierei italo-austriacă în Transilvania, acolo unde cărturarii care urmează studii teologice și filosofice, la Roma și Viena, intră în contact cu societatea preocupată de rolul educației, și prin filieră greacă sau rusă în Țara Românească și în Moldova.

Iluminismul transilvănean, cunoscut sub numele de Școala Ardeleană reprezentată prin istorici și filologi, dar și prin marele scriitor al epocii Ioan Budai-Deleanu care a avut un impact uriaș, resuscitând spiritul național. Școala Ardeleană influențează formarea primei generații de scriitori moderni prin cronicile, polemicile istorice și filologice, reprezentanții ei marcanți utilizând scrierile generației anterioare de istorici. Școala Ardeleană, o mișcare de eliberare socială și națională, are ca scop dezvoltarea conștiinței naționale a românilor din Transilvania. Reprezentanții Școlii Ardelene au susținut originea latină a poporului și a limbii române, continuitatea existenței acestui neam în Dacia, grupul etnic al națiunii noastre și puritatea factorului latin din limba română, în comparație cu alte limbi latino-romanice, prin folosirea de argumente istorice, filologice și democratice. Printre meritele fundamentale ale Școlii Ardelene sunt: continuarea ideilor susținute de cronicarii moldoveni și munteni, dezvoltarea conștiinței în privința originii etnice comune și a unității de neam și limbă a românilor. Mentorii importanți ai epocii de tranziție din Transilvania au fost: Samuil Micu, Gheorghe Șincai, Petru Maior și Ioan Budai-Deleanu, cărora li s-au adăugat: Radu Tempea, Paul Iorgovici și Ioan Molnar-Piuariu.

Samuil Micu(fig. PLACEHOLDER) a fost istoric și filolog. Familia sa este înobilată și primește numele de Klein, nume pe care îl vor folosi pentru a se semna. Acesta a fost un elev excepțional, primind o bursă de studiu la Viena ude a studiat filosofia și teologia, după ce revine la Blaj și devine profesor de etică și de aritmetică acesta contribuie la scrierea argumentației istorice a Memorandumului pentru emanciparea națională a românilor ardeleni. Este autor a șaizeci de opere, opere pe care nu a apucat să le vadă publicate. Acesta tipărește, în 1779, prima operă românească cu litere latine, cu titlul „Carte de rogaciuni pentru evlavia homului chreștin”. Scrie, între 1800 și 1806, lucrarea „Istoria, lucrurile și întâmplările românilor pre scurt”, în zece părți, de la cucerirea romană a Daciei până la finele secolului al XVIII-lea, principala sursă de informație fiind opera lui Dimitrie Cantemir. Acesta exagerează afirmând despre români faptul că aceștia sunt latini puri, limba română evoluând din Latina clasică în loc de cea populară. Acest fapt duce la Samuil Micu să solicite eliminarea elementelor nelatinești din limba română și reintroducerea cazului ablativ, acesta pledând și pentru folosirea alfabetului latin în loc de cel chirilic. Colaborând cu Gheorghe Șincai, aesta scrie gramatica intitulată „Elementa linguae daco-romanae sivae valachicae”. Traduce „cartea de căpătâi a creștinismului”, Biblia, de la Blaj, arătând faptul că este un traducător remarcabil. Datorită necesității educației morale prin cultură acesta traduce și unele texte cu caracter religios sau literar.

Gheorge Șincai(fig. PLACEHOLDER), istoric și filolog, acesta și-a făcut studiile la Târgu-Mureș, Cluj, Bistrița, Blaj, Roma și la Viena, devenind un bun prieten al lui Samuil Micu. Acesta devine poliglot, învățând: greaca, Latina, maghiara, germana, italiana și franceza. Ocupă funcția de bibliotecar al Colegiului din Roma, fapt care îi permite să cerceteze bibliotecile, copiind și transcriind orice referire la istoria românilor. Acesta contrimuia la procesul de luminare a maselor, dedicându-se carierei didactice și contribuind la întemeierea unui număr impresionant de școli, in 1784 devenind director general al Școlilor românești unite din întreaga Transilvanie. Traduce și elaborează manualele fundamentale precum: abecedarul, gramatica, aritmetica și catehismul, adaptând sau creând terminologia necesară înțelegerii acestora. Acesta publică o lucrare istorică scrisă sub forma analelor, cu titlul: „Hronica românilor și a mai multor neamuri în cat au fost ele așa de amestecate cu românii, cât lucrurile, întâmplarile și faptele unora făra de ale altora nu se pot scrie pre înțeles, din mai multe mii de autori, în cursul de treizeci și patru de ani culese”. Colaborează la gramatica inițiată de Samuil Micu, sistematizând materialele folosite, scriind prefața și simplificând ortografia etimologizantă.

Petru Maior(fig. PLACEHOLDER), mintea cea mai organizată a Școlii Ardelene, un istoric cu concepție modernă. Își face studiile la Târgu-Mureș, Blaj, Roma și la Viena, acolo unde urmează colegiul împreună cu Gheorghe Șincai. Cât a fost student acesta s-a concentrat pe aprofundarea studiilor de filosofie și de teologie, strângând documentația necesara pentru viitoarele cărți istorice pe care le va scrie. Opera lui aparține de filosofia iluministă și de raționalism, având ca bază determinismul, dreptul natural și interpretarea liberă a Bibliei și a istoriei Bisericii. Acesta scrie, în 1783, cea mai reprezentativă carte a Iluminismului românesc, cu titlul: „Procanonul”, aceasta nu este terminată și rămâne în manuscris timp de unsprezece ani. Petru Maior scrie cinci volume de predici, în care exemplifică concepția sa despre lume și viață, despre posibilitatea îmbunătățirilor oamenilor prin educație și despre puterea învățăturii, revigorând principiile umaniste din operele predecesorilor săi. Acesta publică opera sa, intitulată: „Istoria pentru începuturile românilor în Dachia”. Structura acesteia este una polemică și demonstrativă, depășind valoare strict documentară. Acesta susține originea romană a poporului nostru și continuitatea sa pe teritoriul Daciei. Maior anexează operei istorice două Dizertații, una „pentru începutul limbei românești” și una „pentru literatura cea vechie a românilor”, formulând concluzia pertinentă că limba română s-a format pe baza latinei populare, contrazicândul pe Samuil Micu: „[...] se știe că mulțimea cea nemărginită a romanilor, a cărora rămășițe sunt românii, pre la începutul sutea a doua de la Hs., în zilele împăratului Traian, au venit din Italia în Dachia; și au venit cu acea limbă lătinească carea, în vremea aceia stăpânea în Italia. Așadară, limba românească e acea limbă lătinească comună, care pre la începutul sutei a doao era în gura romanilor și a tuturor italienilor”. Recunoaște importanța influenței slave asupra vocabularului nostrum, dar demonstrează faptul că structura gramaticală a limbii române nu a putut fi schimbată de limba slavă. Acesta proiectează normele ortografice de care era nevoie pentru scrierea cu litere latinești, compară limba autohtonă cu celelalte graiuri romanice, demonstrând că acesta nu a fost schimbat de influențele autohtone sau externe. Maior încearcă să realizeze o gramatică descriptivă a limbii naționale, acesta promovează neologismele și încearcă să îmbogățească lexicul cu termeni științifici. Opera acestuia este cunoscută și utilă contemporanilor și urmașilor datorită faptului că acesta a reușit să-și publice majoritatea operelor sale. Istoria sa contribuie la formarea spiritului revoluționar pașoptist și entuziasmează tinerii intelectuali ai epocii. Costache Negruzzi(fig. PLACEHOLDER), în creația „Cum am învățat românește”, acesta povestește cum a învățat să scrie în limba română cu ajutorul Istoriei... lui Maior.

Ioan Budai-Deleanu(fig. PLACEHOLDER), filolog, istoric și scriitor, absolvind filosofia și teologia, acesta nu simte o chemare pentru viața bisericească. În timp ce studiază la Viena unde îi cunoaște pe Samuil Micu și pe Gheorghe Șincai, având ideile ideologiei iluministe asemănătoare cu ale acestora. Acesta a fost și poliglot, știind greacă, latină, italiană, franceză, germană și polonă. Devine profesor la Blaj, dar după conflictul cu episcopul Ioan Bob(fig. PLACEHOLDER), alege să se autoexileze la Liov, acolo unde își va petrece restul vieții. Ține legătura cu ardelenii și cu românii din Polonia și din Bucovina, chiar opera sa de bază, „Țiganiada”, este o dovadă a atașamentului pentru poporul său. „Țiganiada” sau „Tabăra țiganilor” n-a putut influența literatura din epoca modernă, deoarece deși aceasta a fost terminată în ultimul deceniu al secolului al XVIII-lea aceasta a fost publicată optzeci de ani mai târziu. Poemul de douăsprezece cânturi este considerat ca fiind a doua operă literară ca importanță după „Istoria ieroglifică” a lui Dimitrie Cantemir și singura epopee a perioadei când a fost scrisă. În „Țiganiada” Ioan Budai-Deleanu, a sisntetizat artistic ideile iluministe ale epocii, realizând o demonstrație importantă a vitruților poetice ale limbii române.

A picture containing text

Description automatically generated

Samuil Micu - Fig. (PLACEHOLDER)



Gheorghe Șincai - Fig. (PLACEHOLDER)



Petru Maior - Fig. (PLACEHOLDER)



Constantin Negruzzi – Fig. (PLACEHOLDER)



Ioan Budai-Deleanu – Fig. (PLACEHOLDER)



Episcopul Ioan Bob – Fig. (PLACEHOLDER)

Surse:

Wikipedia

🡪 https://ro.wikipedia.org/wiki/Iluminism

🡪https://ro.wikipedia.org/wiki/Ra%C8%9Bionalism

🡪 <https://ro.wikipedia.org/wiki/Deism>

Imagini:

Samuil Micu 🡪 <https://www.google.com/url?sa=i&url=https%3A%2F%2Fwww.egco.ro%2F2016%2F05%2F12%2Fsamuil-micu-klein-personalitate-complexa-a-culturii-romane-din-secolul-al-xviii-lea%2F&psig=AOvVaw0Q5gdivNmz8nZXO9Uy1dD2&ust=1669659338637000&source=images&cd=vfe&ved=2ahUKEwiQv7zv-877AhUNhM4BHZ1HC_AQjRx6BAgAEAo>

Gheorghe Șincai 🡪 <https://ro.wikipedia.org/wiki/Fi%C8%99ier:Gheorghe_Sincai_-_Foto01.jpg>

Petru Maior🡪 <https://ro.wikipedia.org/wiki/Fi%C8%99ier:PetruMaior.jpg>

Constantin Negruzzi 🡪 <https://www.google.com/imgres?imgurl=https%3A%2F%2Fimages.gr-assets.com%2Fauthors%2F1388327517p8%2F1346947.jpg&imgrefurl=https%3A%2F%2Fwww.goodreads.com%2Fauthor%2Fshow%2F1346947.Constantin_Negruzzi&tbnid=g0F-ts1AtNeFYM&vet=12ahUKEwjIgradltb7AhVktIsKHbMSCXMQMygDegUIARDLAQ..i&docid=QkZvi-YkY5-pdM&w=431&h=689&q=constantin%20negruzzi&ved=2ahUKEwjIgradltb7AhVktIsKHbMSCXMQMygDegUIARDLAQ>

Ioan Budai-Deleanu🡪 <https://www.google.com/imgres?imgurl=https%3A%2F%2Fwww.rador.ro%2Fwp-content%2Fuploads%2F2020%2F01%2Fbudai-deleanu.jpg&imgrefurl=https%3A%2F%2Fwww.rador.ro%2F2020%2F01%2F06%2Fportret-ioan-budai-deleanu-reprezentant-de-marca-al-scolii-ardelene-apologet-al-unitatii-noastre-nationale%2F&tbnid=DfgC_JWfR1PcyM&vet=12ahUKEwiOp8XXmtb7AhXylYsKHatqAo4QMygAegUIARCrAQ..i&docid=27B0jBkz-pFNnM&w=351&h=509&q=ioan%20budai%20deleanu&ved=2ahUKEwiOp8XXmtb7AhXylYsKHatqAo4QMygAegUIARCrAQ>

Ioan Bob 🡪 <https://www.google.com/search?q=episcopul+Ioan+Bob&sxsrf=ALiCzsYuty-KT0JL0Xa-8lTlTfaifGpYXQ:1669823925322&tbm=isch&source=iu&ictx=1&vet=1&fir=xBKcr10QeDB8nM%252C6nmwM99Uh7wDoM%252C%252Fm%252F0gk_m8j%253BMCxRn1L5zm_8JM%252C3-iGOQMOZ2A8vM%252C_%253BlvZjerUvsATxpM%252CJRUr5rm902FlLM%252C_%253B7A3y77Yn741GSM%252C9gMNw8F6IaEaGM%252C_%253BXg8vV2CrJrk2SM%252C6nmwM99Uh7wDoM%252C_%253Bc98yO7GoVIKlzM%252CY7BT2zDEKPIpXM%252C_%253BBXBVAg7xGjZFtM%252Ct9moW8Um_E4n6M%252C_&usg=AI4_-kRUJTIrbezADaxQF2Eq3WJ6EEKJFA&sa=X&ved=2ahUKEwiv3J_votb7AhUHyYsKHdzLDM8Q_B16BAhUEAE#imgrc=xBKcr10QeDB8nM>